ತುಳಸಿ ಗಿಡ ಕಳ್ಳರಿದ್ದಾರೆ ಎಚ್ಚರೆ.... ಮನೆ ಮುಂದಿನ ಗಿಡ ರಾತ್ರೋ ರಾತ್ರಿ ಮಾಯ ಇವರಿಂದ ಪ್ರಕಟಿಸಲಾಗಿದೆ News Alert ನವದೆಹಲಿ : ಈವರೆಗೆ ನೀವು ಖತರ್ ನಾಕ್ ಕಳ್ಳರ ಸುದ್ದಿಗಳನ್ನು ಓದಿರಬಹುದು. ಆದರೆ ತುಳಸಿ ಗಿಡ ಕಳ್ಳರ ಸುದ್ದಿಯನ್ನು ಎಲ್ಲಾದರೂ ಕೇಳಿದ್ದೀರಾ. ಹೌದು ಇದೀಗ ಕೊರೋನಾ ಕಾರಣದಿಂದ ತುಳಸಿ ಗಿಡಿ ಕಳ್ಳರು ಕೂಡಾ ಹುಟ್ಟಿಕೊಂಡಿದ್ದಾರೆ. ಹರಿಯಾಣ, ಚಂಢೀಗಢ, ಫರೀದಾಬಾದ್, ಕರ್ನಾಲ್, ಹಿಸಾರ್ ಮತ್ತು ಗುರುಗ್ರಾಮಗಳಲ್ಲಿ ಸಿಕ್ಕಾಪಟ್ಟೆ ತುಳಸಿ ಗಿಡ ಕಳ್ಳತನ ಪ್ರಕರಣಗಳು ವರದಿಯಾಗುತ್ತಿದೆ. ಕೊರೋನಾ ವಿರುದ್ಧ ಹೋರಾಡಲು, ರೋಗ ಶಕ್ತಿ ಹೆಚ್ಚಿಸಿಕೊಳ್ಳಲು ತುಳಸಿ ಎಲೆ ಮುಖ್ಯ ಅನ್ನುವ ಕಾರಣದಿಂದ ಇದೀಗ ಕಳ್ಳರ ಕಣ್ಣು ತುಳಸಿ ಗಿಡದ ಮೇಲೆ ಬಿದ್ದಿದೆ. ನರ್ಸರಿಗಳಲ್ಲೂ ತುಳಸಿ ಗಿಡಗಳು ದೊರೆಯದಿರುವ ಕಾರಣದಿಂದಲೇ ತುಳಸಿ ಗಿಡ ಕಳ್ಳತನ ಹೆಚ್ಚಿದೆ ಎನ್ನಲಾಗಿದೆ. ಜೊತೆಗೆ ಕೆಲ ನರ್ಸರಿಗಳಲ್ಲಿ 10 ರೂಪಾಯಿ 20 ರೂಪಾಯಿ ಬೆಲೆಯ ಗಿಡಕ್ಕೆ 250 ರೂ. ದರ ನಿಗದಿಪಡಿಸಲಾಗಿದೆ.